**PO SLOVENIJI**

Nikdar dolgčas ni,

če ljubiš smeh, ljudi,

če greš v družbo rad,

če v srcu si še mlad.

Vandram naokrog

kot me zanese tok.

Rad ljudi imam,

vsem veselo rad igram.

Po Sloveniji

moj meh povsod zveni,

ko igra harmonika,

pleše, poje družba vsa.

Po Sloveniji

zdravica naj doni,

naj slovenski rod vse dni

na tej zemljici živi.

Dragi Štajerci,

nalijte kupico,

da z Dolenjci bi

danes si nazdravili.

Naj Korošci vsi

z Gorenjci trčijo,

da Primorci bi

peli z nami brez skrbi.